stanford-oval/wikipedia huggingface dataset:
תסמונת אדמת מולדת
טיפול מונע

כטיפול מונע, מומלץ כי נשים לפני ההריון תעבורנה בדיקה יזומה שתאשר חיסון נגד נגיף האדמת ובמידת האפשר להתחסן שלושה חדשים או יותר לפני הכניסה המתוכננת להריון. יש לערוך בדיקה זו אף אם האשה כבר חוסנה בעבר, שכן בחלק מהמקרים יש ירידה ברמת הנוגדנים המגינים נגד המחלה, למרות החיסונים.
החיסון נגד נגיף האדמת מורכב מנגיף חי מוחלש. אף שאין הוכחות לנזק הנגרם לעובר כתוצאה מהחיסון, לא ניתן לשלול גרימת נזק לעובר, ועל-כן, החיסון אסור בזמן הריון, ואף בתקופה של חודש לפני תחילתו.
ראו גם

אדמת
תקי א-דין א-סובקי

תקי א-דין א-סובקי (שם מלא בערבית: أبو الحسن تقي الدين علي بن عبد الكافي السبكي, בתעתיק לעברית: אבו אלחסן תקי א-דין עלי בן עבד אלכאפי א-סבכי). היה פוסק הלכה מפורסם מהאסכולה השאפעית, מומחה לחדית', קאדי, פרשן הקוראן, והשופט הראשי של דמשק. נולד בשנת 1284 לספירה, ונפטר בשנת 1355.
חייו

תקי א-דין -אסובקי, נולד בכפר סובק שבמצרים. רכש את חינוכו והשכלתו האסלאמית בקהיר, שם הוא למד אצל מומחים כגון אבן ריפע, שהתמחה בשריעה, אל-עיראקי, שהתמחה בפרשנות הקוראן, וא-דימיאטי, שהתמחה בחדית'. כמו כן, במהלך שנות לימודיו הרבות, תָּר תקי א-דין אחר ידע בתחום החדית' בחוגי המומחים של סוריה, אלכסנדריה והחג'אז. לבסוף, הוא לימד בבית הספר "מנצוריה" אשר ממוקם ב"מסגד אבן טולון".
לאחר שעזב את מצרים בנעוריו, התיישב תקי א-דין בסוריה, שם הוא צמח והתפתח עד שמונה לשופט הראשי העליון של סוריה, ונואם בכיר במסגדי דמשק, וגם פרופסור של כמה מוסדות אקדמאי.
נותר בתפקידו כשופט הראשי כ-17 שנים, עד שהוחל על ידי בנו, תאג' א-דין א-סובקי. לאחר שהוחלף בתפקיד על ידי בנו, שב תקי א-דין לקהיר, שם הוא העביר את שארית חייו עד פטירתו בשנת 1355.
השקפותיו

תקי א-דין א-סובקי מזוהה מבחינה תאולוגית עם האשעריה, הזרם התאולוגי המוביל והנפוץ ביותר בעולם. הוא אף העלה על הכתב מספר חיבורים בנושא התאולוגיה האשערית. חיבורו המפורסם ביותר בנושא הוא "אלאעתבאר בבקא אלג'נה ואלנאר" (בערבית: الاعتبار ببقاء الجنة والنار).
מהפן ההלכתי, מזוהה תקי א-דין עם האסכולה השאפעית.
הערות שוליים

↑  Khalil, Mohammad Hassan., Islam and the fate of others : the salvation question, Oxford: Oxford University Press, 2012
↑  Ibn al-Naqīb, Aḥmad ibn Luʼluʼ, -1368., Reliance of the traveller : the classic manual of Islamic sacred law ʻUmdat al-salik, Rev. ed, Beltsville, MD, U.S.A.: Amana Publications, 1999
↑  Rapoport, Yossef, 1968-, Marriage, money and divorce in Medieval Islamic society, Cambridge: Cambridge University Press, 2005
↑  Chipman, Leigh., The world of pharmacy and pharmacists in Mamlūk Cairo, Leiden: Brill, 2010
↑  Stilt, Kristen., Islamic law in action : authority, discretion, and everyday experiences in Mamluk Egypt, Oxford: Oxford University Press, 2011
| --- | --- |
בקרת זהויות :  NLI: 987007276871005171  BnF: cb15777444x (data)  GND: 10241694X  ISNI: 0000 0000 8163 3256  LCCN: n84020873  NTA: 074124625  SELIBR: 222341  SNAC: w6hf1zzg  SUDOC: 187181586  TDVİA: subki-takiyyuddin  VIAF: 90047184   WorldCat (עם VIAF): 90047184
תיאודורוס פאפאלוקאס

תיאודורוס "תיאו" פאפאלוקאס (ביוונית: Θεόδωρος "Τεό" Παπαλουκάς; נולד ב-8 במאי 1977) הוא כדורסלן עבר יווני. פאפאלוקאס, המתנשא לגובה של 2.00 מ' שיחק בעמדת הרכז. הוא נחשב לאחד הכדורסלנים הטובים באירופה בכל הזמנים, למנהל משחק מצטיין ולבעל ראיית משחק יוצאת דופן. בשנת 2006 נבחר על ידי פיב"א אירופה לשחקן השנה. הוא מחזיק בשיאי האסיסטים והחטיפות של היורוליג, וב-2008 בחרה בו יול"ב לאחד מ-35 שחקני היורוליג הטובים בכל הזמנים.
הקריירה

פאפאלוקאס נולד באתונה, והחל לשחק במועדון אתניקוס אלינורוסון בעירו. בהמשך נדד בין קבוצות קטנות - אמפלוקיפי (1995) דפני (1997) ופאניוניוס (1999). עונת 2000/2001 הייתה עונת הפריצה שלו. הוא נבחר לשחקן המצטיין בליגה היוונית באותה עונה, זומן לראשונה לנבחרת, ובסיום העונה חתם לראשונה במועדון גדול גם בקנה מידה אירופי, אולימפיאקוס פיראוס. הוא לא הצליח לשחזר את יכולותיו במועדון זה, ואף שהוחתם ל-4 שנים, שוחרר כעבור עונה אחת בלבד.
בשנת 2002 עבר פאפאלוקאס לצסק"א מוסקבה. הוא זכה עם הקבוצה באליפות רוסיה 6 פעמים, בין השנים 2003 ל-2008, והגיע עמה למעמד הפיינל פור של היורוליג 6 פעמים ברציפות, החל משנת 2003. בפיינל פור של 2006, בו זכתה צסק"א, הציג יכולת גבוהה הן במשחק חצי הגמר נגד ברצלונה והן במשחק הגמר נגד מכבי תל אביב, ונבחר לשחקן המצטיין של הפיינל פור. הישג זה נחשב יוצא דופן, בהתחשב בכך שהיה הרכז המחליף של הקבוצה, ולא הרכז הפותח. באותה עונה נבחר פאפאלוקאס גם לחמישיית העונה של היורוליג. הוא חתם על חוזה לשחק בצסק"א עד 2009, אך לאחר עונה חלשה הותר חוזהו בקיץ 2008, והוא שב לאולימפיאקוס.
ב-13 באוגוסט 2011 חתם פאפאלוקאס במכבי תל אביב. במכבי מיעט פאפאלוקאס לשחק, והיו אף שהגדירו את עונתו בתל אביב כמשפילה ומבזה את אחד השחקנים הגדולים בכדורסל האירופאי.
בנובמבר 2012 חתם שוב בצסק"א מוסקבה שגם שם מיעט לשחק, ובסוף העונה פרש מכדורסל.
בנבחרת יוון

פאפאלוקאס חבר בסגל נבחרת יוון מאז 2001. הוא שיחק במסגרתה בכל אליפויות אירופה שנערכו מאז. באליפות שנערכה ב-2005 הוביל את נבחרתו לזכייה במדליית הזהב ואף נבחר לחמישיית הטורניר. גם באליפות העולם שנערכה ב-2006, ובה זכתה יוון במדליית הכסף, נבחר פאפאלוקאס לחמישיית הטורניר, לצד שחקני ליגת ה-NBA פאו גאסול, חורחה גרבחוסה, כרמלו אנתוני ומאנו ג'ינובילי.
הערות שוליים

↑  רועי גלדסטון, ‏פאפאלוקאס חתם במכבי: תענוג לעבור לצהוב, באתר ערוץ הספורט, 14 באוגוסט 2011
| נבחרת יוון – אליפות העולם בכדורסל 2006 (מדליית כסף) |
| --- | --- | --- |
|  1  •  2  •  3  •  4 פאפאלוקאס •  5 שחורציאניטיס •  6 זיזיס •  7 ספאנוליס •  8 ואסילופולוס •  9 פוטסיס •  10 חציברטאס •   11 דיקודיס •  12 צרצריס • 13 דיאמנטידיס •  14 לזארוס פאפאדופולוס • 15 קאקיוזיס • מאמן: יאנאקיס |  1  •  2  •  3  •  4 פאפאלוקאס •  5 שחורציאניטיס •  6 זיזיס •  7 ספאנוליס •  8 ואסילופולוס •  9 פוטסיס •  10 חציברטאס •   11 דיקודיס •  12 צרצריס • 13 דיאמנטידיס •  14 לזארוס פאפאדופולוס • 15 קאקיוזיס • מאמן: יאנאקיס | יוון |
| נבחרת יוון – אולימפיאדת בייג'ינג - 2008 |
| --- | --- | --- |
|  1  •  2  •  3  •  4 פאפאלוקאס •  5 בורוסיס •  6 זיזיס •  7 ספאנוליס •  8 ואסילופולוס •  9 פוטסיס •  10 פרינטזיס •   11 גליניאדאקיס •  12 צרצריס • 13 דיאמנטידיס •  14 שחורציאניטיס • 15 פלקאנוס • מאמן: יאנאקיס |  1  •  2  •  3  •  4 פאפאלוקאס •  5 בורוסיס •  6 זיזיס •  7 ספאנוליס •  8 ואסילופולוס •  9 פוטסיס •  10 פרינטזיס •   11 גליניאדאקיס •  12 צרצריס • 13 דיאמנטידיס •  14 שחורציאניטיס • 15 פלקאנוס • מאמן: יאנאקיס | יוון |
לו הסיאנג-לין

| --- | --- |

צילום משנת 1961
 לידה:  19 באוקטובר 1906 גואנגדונג, שושלת צ'ינג 
 פטירה:  20 באפריל 1978 (בגיל 71) 
 מדינה:  הונג קונג 
 השכלה:  אוניברסיטת טסינגואה  Yenching University 
 מעסיק:  National Sun Yat-sen University 
 
לו הסיאנג-לין (בכתב סיני מסורתי:羅香林 בכתב סיני מפושט:罗香林 ‏ 1906 שינגנינג, גואנגדונג - 1978) היה פילולוג וחוקר תרבות סיני, שהתפרסם במיוחד במחקריו על שפת בני האקה ותרבותם.
מחקר חלוצי שלו הראה כי בני האקה הם סינים מקבוצת הרוב האן.
לו הסיאן-לין נולד בשינגנינג, מחוז גואנגדונג, ולמד בתיכון בשינגמין, אחר כך באוניברסיטת צינגהואה ובאוניברסיטת יינצ'ינג, שתיהן בבייג'ינג. בשנים 1968-1956 כיהן כפרופסור במחלקה לשפה הסינית של באוניברסיטת הונג קונג. בשנת 1969 הוא היה למנהל הראשון של המכון למחקר הספרות וההיסטוריה הסינית במכללת צ'ו האי.
ספרים

Hong Kong in the Cultural Interchange of East and West (香港與中西文化之交流)
History of Chinese Nationalities (民族生存論)
Dr. Sun Yat-sen's Family Lineage (國父家世源流考)
Introduction to Hakka Studies (客家研究導論)
Study of Family Lineage in Hong Kong History (香港前代史)
客家源流考
סטן (סיומת)

הסיומת סתאן (בפרסית: ستان, בארמנית: ստան סטאן, בארמית: ܣܛܐܢ, בכתב קירילי: Стан או Стон) היא מילה פרסית עבור "מקום" או "מדינה". הסיומת מופיעה בשמות של אזורים רבים, בעיקר במרכז ובדרום אסיה, אך גם בקווקז וברוסיה; אזורים שבהם התרבות הפרסית הייתה רווחת או השאירה חותם. הסיומת גם משמשת באופן כללי יותר, כמו בפרסית: "ריגסתאן" (ریگستان) הוא "מדבר" (מקום שיש בו חול),  "הינדוסתאן" היא "ארץ נהר אינדוס", "גולסתאן" (گلستان) "גינה" או "גן פרחים", בוסתן הוא "גן" (מקום המדיף ריח), וכן "קַבְּרֵסתאן" (قبرستان) הוא "בית קברות".
מדינות

ארמניה ארמניה ("הייסטאן" [Հայաստան] בשפת המקור)
אפגניסטן אפגניסטן
אוזבקיסטן אוזבקיסטן
טג'יקיסטן טג'יקיסטן
טורקמניסטן טורקמניסטן
פקיסטן פקיסטן
קזחסטן קזחסטן
קירגיזסטן קירגיזסטן
אזורים ומחוזות

כורדיסטן העיראקית כורדיסטן העיראקית
כורדיסטן הסורית כורדיסטן הסורית
טטרסטן טטרסטן
בשקורטוסטן בשקורטוסטן
דאגסטן דאגסטן
קאראקלפאקסטן (מחוז אוזבקי)
ראג'סטן (מדינה הודית) חבל בלוצ'יסטן:
סיסתאן ובלוצ'סתאן (מחוז איראני)
בלוצ'יסטן (מחוז פקיסטני)
ח'וזסתאן (מחוז איראני)
כורדסתאן (מחוז איראני)
טורקסטן
גולסתאן (מחוז איראני)
לורסתאן (מחוז איראני)
וזיריסטן (אזור פקיסטני)
גובוסטאן (מחוז אזרי)
הערות שוליים

↑  בשמות המתורגמים לעברית נהוג להשתמש בסיומת "סטן" או "סטאן", לדוגמה אפגניסטן (תעתיק מדויק: אפע'נסתאן).
↑  Samuei N.C. Lieu, "Epigraphica Nestoriana Serica ," in Exegisti Monumenta: Festschrift in Honour of Nicholas Sims-Williams, edited by Werner Sundermann, Almut Hintze, François de Blois, p. 239.
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
תקורה

תקורה היא מערך המשאבים שנדרש להשקיע על-מנת לספק דבר מה (תהליך, מוצר, שרות או ארגון מסוימים), אך אינם ניתנים לקשירה אליו באופן ישיר ובלעדי - כיוון שהם משרתים מכלול שאותו דבר הוא רק חלק ממנו.
תקורה בתקשורת

בתקשורת, תקורה היא האותות אשר אינם מכילים בתוכם את המידע המועבר בתהליך התקשורת, אך נחוצים לטובת קיום תהליך התקשורת. לדוגמה, בחבילות נתונים מסוגים שונים קיים פתיח אשר מסמן את מאפייני התקשורת (כגון מקור, יעד, עדיפות וכו'). מידע זה הוא אינו תוכן המסר שנדרש להעביר, והוא למעשה תקורה על המסר עצמו. לדוגמה, פרוטוקול IP מכיל פתיח באורך 20 בתים לפחות, ועד 60 בתים. התקורה המרבית האפשרית בפרוטוקול זה היא כ-10% (במקרה של חבילה בגודל מינימלי של 576 בתים אך עם תקורה בגודל המרבי של 60 בתים).
תקורה בהנדסה

בהנדסה, מרכיבים או פעולות מסוימות של מערכת יכולים ליצור מצבים או צרכים מיוחדים, אשר הטיפול בהם מהווה תקורה. למשל, הצורך להשתמש בשנאים או מיישרי זרם על מנת לאפשר למוצר מסוים להתחבר לרשת החשמל מהווה תקורה הן מבחינת הצורך לרכוש את השנאי/מיישר המתאים ולהשתמש בו יחד עם המוצר, וגם מבחינת ההספק החשמלי שצורך אותו שנאי/מיישר.
תקורה בכלכלה

בתחום הכלכלה, תקורה היא הוצאה כספית (למשל שכר דירה, הוצאות צריכת חשמל, תשלומי שכר וכו') שהיא הכרחית להמשך קיום העסק אך אין דרך לקשור אותה להכנסה ספציפית כלשהי שהוא מייצר. הוצאה שאותה כן ניתן לקשור להכנסה ספציפית נקראת "הוצאה ישירה" והיא כוללת עלויות של חומרי גלם או חלקים אשר נרכשו לשם ייצור מוצר ספציפי.
בחברה עסקית התקורה היא אותן הוצאות אשר בלעדיהן אי אפשר לספק את המוצרים או השירותים שאותם מספקת החברה, אולם, בו זמנית - אין דרך לייחס אותן למוצר או שרות ספציפיים. לדוגמה - הוצאות שנגרמות על ידי ההנהלה, הוצאות הנהלת החשבונות, הביטוח, השכירות, החשמל, וכל פעילות אחרת שאין דרך לייחס אותה למוצר או שרות ספציפיים. על דרך השלילה מקובל להגדיר תקורה כאותן הוצאות שתידרש החברה להוציא בכל מקרה, גם אם לא תספק מוצר או שרות כלשהם.
תלות התקורה בטווח הזמן - התקורה יכולה להשתנות עם הזמן כאשר החברה מתאימה את תקורתה לצרכיה המשתנים. כאשר היקף הפעילות גדל, בדרך כלל תידרש גם הגדלה של התקורה, ולהפך, אולם על פי רוב התאמת היקף הוצאות התקורה להיקף הפעילות אורכת זמן שבמהלכו התקורה עלולה להיות גדולה או קטנה יותר מהתקורה במצב הקבוע.
למשל - בטווח של חודש כל הוצאות השכר של החברה הן הוצאות תקורה כיוון שפיטורין או גיוס עובדים (לצורך התאמת היקף העובדים להיקף הפעילות שירד או עלה) הם הליך האורך חודש לכל הפחות. בטווח ארוך יותר ניתן להתאים את הוצאות השכר להיקף הפעילות ולכן בטווח ארוך הוצאות השכר הן הוצאות ישירות.
שנות ה-20 של המאה ה-14

שנות ה-20 של המאה ה-14 היו העשור השלישי של המאה ה-14, החלו ב-1 בינואר 1320 והסתיימו ב-31 בדצמבר 1329.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

1320 – הדוכסות הגדולה של ליטא כובשת אזורים במזרח פולין ובלארוס, הכוללים את ז'יטומיר, פינסק וויטבסק.
1321 – קרב אירפן - הקרב בין כוחות נסיכות ליטא ונסיכות קייב. כתוצאה מהתבוסה הרוסית, שטחים נרחבים עוברים לשליטה של ליטא ובהמשך פולין.
1323 – סיום סדרת מלחמות שנמשכו כ-50 שנים בין הממלוכים לבין השושלת האילח'אנית המונגולית השולטת באיראן.
אירועים בולטים בעולם > מלחמה ופוליטיקה > סכסוכים לאומיים ואזוריים

1320 – תחילת גזירות הרועים - במסע צלב 'צעדת הרועים' צפונה לקראת מלחמה במוסלמים שבספרד. הותקפו בעיקר היהודים, אך גם כמרים, אנשי אצולה ומצורעים. הפרעות נמשכו שנתיים ובהם חרבו 120 קהילות יהודיות בצרפת ובספרד
1320 – מסע הצלב של הרועים צפונה לחבל אקיטן, וטבח ביהודי סנט, ורדן-סיר-גארון, קאור וב-12 ביוני ה' בתמוז - טבח יהודי טולוז.
אירועים בולטים בעולם > מלחמה ופוליטיקה > אירועים פוליטיים משמעותיים

20 בינואר 1320 – ולדיסלאב לוקיטק מתמנה למלך פולין
6 באפריל 1320 – הסקוטים חותמים על הצהרת ארברואת' הקובעת את זכותה של סקוטלנד לעצמאות
מאי 1320 – צעדת הרועים השנייה במסע הצלב לשחרור ספרד, מגיעה לפריז במטרה לקבל את תמיכת המלך שנמנע מהם.
1320 – אדוארד השלישי מלך אנגליה מקבל מאביו את אקוויטניה.
1321 – סטפן דקנסקי הופך להיות מלך סרביה
12 באוגוסט 1323 – הסכם נוטבורג בין שוודיה לבין רפובליקת נובגורוד
1323 – ליטא הופכת את וילנה לעיר בירתה.
1325 – נוסדה טנוצ'טיטלאן
7 בינואר 1325 – אפונסו הרביעי נהיה מלך פורטוגל
3 ביוני 1326 – הסכם נובגורוד בין נורווגיה לבין נובגורוד על הגבול
1326 – אורהן הראשון מקבל את המנהיגות של האימפריה העות'מאנית מעות'מאן הראשון.
1326 – מקום מושבו של ראש הכנסייה הרוסית ארכיבישוף מטרופוליטני עובר מקייב למוסקבה.
25 בינואר 1327 – אדוארד השלישי מוכתר למלך אנגליה
1 במאי 1328 – הסכם אדינבורו, אנגליה מכירה בעצמאות סקוטלנד
12 במאי 1328 – האנטי-אפיפיור ניקולאוס החמישי מקודש ברומא לתפקיד האפיפיור על ידי הבישוף של ונציה
26 במאי 1328 – ויליאם איש אוקאם עוזב את אביניון
23 באוגוסט 1328 – פיליפ השישי מלך צרפת מומלך בארצו
אסונות

פרק זה לוקה בחסר. אנא תרמו לוויקיפדיה ו.
1323 – המגדלור באלכסנדריה נהרס עקב סדרת רעידות אדמה.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
21 בספטמבר 1327 - מלך אנגליה אדוארד השני, מלך אנגליה נפטר אדוארד בעודו בכלא, לפי הגרסה הרשמית ממוות טבעי. יש הטוענים שנרצח בכלא.
תרבות פופולרית > ספרות

1324 – פרסום Defensor pacis ספר חשוב בתחום פילוסופיה פוליטית.
תרבות פופולרית > דת

1320 – האמיר הממלוכי תנכז א-נאצרי בונה על הר הבית את "הכוס" המשמש את המוסלמים לרחיצת רגליהם לפני התפילה.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

נוסדה טנוצ'טיטלאן
אדוארד השני, מלך אנגליה
תיאודור רבניץ

| --- | --- |

 לידה:  2 בספטמבר 1791 בורשטל, הרפובליקה הפדרלית של גרמניה 
 פטירה:  19 בפברואר 1861 (בגיל 69) קיל, דוכסות הולשטיין 
 מקום לימודים:  אוניברסיטת היידלברג  אוניברסיטת קיל  האקדמיה לאמנויות בווינה  קתרינאום 
 תחום יצירה:  ציור 
 זרם באמנות:  תנועת הנצרתיים 
 יצירות ידועות:  Marchesa Marianna Florenzi, Italia and Germania, Portrait of Vittoria Caldoni, בפסקה זו רשומה אחת נוספת שטרם תורגמה 
 
תיאודור רבניץ (בגרמנית: Theodor Rehbenitz‏; 2 בספטמבר 1791 – 19 בפברואר 1861) היה צייר ושרטט גרמני, המזוהה עם תנועת הנצרתיים.
ביוגרפיה ועבודתו

רבניץ נולד באחוזה בה שימש אביו כמפקח. לאחר שקיבל הדרכה מהרקטור המקומי, השתתף בגימנסיה ההומניסטית "קתרינאום" בליבק. כאשר אביו נפטר בשנת 1810, ראש עיריית באד אולדסלוי נהיה לאפוטרופוס שלו. בשנה שלאחר מכן הוא הפך לסטודנט למשפטים באוניברסיטת קיל, ואז עבר לאוניברסיטת היידלברג. בעודו שם, הוא הצליח לראות את אוסף הציורים שהוצג שם. התצוגה נתנה לו השראה לוותר על לימודי משפטים ולהפוך לצייר היסטורי. הוא נכנס לאקדמיה לאמנויות יפות בווינה, בשנת 1813.
באיטליה

בשנת 1816 יצא למסע הלימודים המסורתי לרומא. מכיוון שאחותו אוגוסטה התחתנה עם אחיו של יוהאן פרידריך אוברבק, כריסטיאן גרהרד, הוא מצא כניסה מהירה לחוגים הפנימיים של תנועת הנצרתיים אף שבניגוד לרובם הוא נשאר פרוטסטנטי. הוא טייל רבות ברחבי איטליה במשך שנים. בשנת 1819 הוא הקים סטודיו משותף עם יוליוס שנור פון קרולספלד ופרידריך פון אוליבייה בפאלאצו קפרלי ליד גבעת הקפיטולין. עם זאת, הוא עבד לאט, משימה גדולה שהתחיל, לא הושלמה, בזמן שהוא מהר לעזוב את רומא. קיץ 1823 בילה בפירנצה ובפיזה, ובעקבותיו נסע לפרוג'יה, שם שהה עד 1827. בין השנים 1828 עד 1831 עבד במשרדי השגריר הפרוסי, כריסטיאן צ'ארלס ג'וזיאס פון בונסן. מעט מאוד יצירות שרדו מהתקופה האיטלקית שלו.
רבניץ עבר לליבק בשנת 1832, ועבד בעיקר כצייר פורטרטים. בין השנים 1835 עד 1841 הוא חי במינכן ושוב היה מעורב במיזם משותף עם קרולספלד והאחים אוליבייה. שם עבד בעיקר על נושאים דתיים ועל סדרת דיוקנאות עצמיים.
לאחר שהות קצרה נוספת בליבק, הוא התקבל לעבודה כמדריך באוניברסיטת קיל, תפקיד שכלל ניהול אוסף האמנות של האוניברסיטה.
הוא הפך לחבר באגודה לאמנות קיל והיה בדירקטוריון החברה לאיסוף ושימור לשימור עתיקות גרמניות.
הוא נפטר לאחר מחלה ממושכת.
גלריה

מרינה פלורנזי
ויטוריה קלדוני
אטלקיה צעירה
איטליה וגרמניה
הערות שוליים

↑  Biography of REHBENITZ, Theodor Markus in the Web Gallery of Art, www.wga.hu
↑  Rehbenitz, Theodor. In: Allgemeines Künstler-Lexicon. Literarische Anstalt, Rütten & Loening, Frankfurt a. M. 1895, S. 31
| --- | --- |
בקרת זהויות :  NLI: 987007359686705171  DSI: 6339  GND: 119168596  ISNI: 0000 0000 6674 8899  LCCN: n93099159  NKC: jx20090716009  RKD: 66021  SUDOC: 104618949  ULAN: 500007876  VIAF: 8191909   WorldCat (עם VIAF): 8191909 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תיאודור רבניץ".
קלמן טבצ'ניק

הרב קלמן טבצ'ניק (1872–1951) היה רבה של קמיאנקה שבאוקראינה, ולאחר עלייתו לארץ ישראל עמד בראשות ישיבת אור זורח ביפו, וניהל את מלון אשל החדש בתל אביב.
ביוגרפיה

נולד בטולנה שבאוקראינה, בנם של דוד טבצ'ניק ורחל לבית פקר. קיבל חינוך תורני. בשנות ה-90 של המאה ה-19 נשא את חוה ברדיצ'בסקי בתו של רב בעיירה דובובה במחוז אומן שבאוקראינה הרב משה אהרן ברדיצ'בסקי ואחותו של הסופר מיכה יוסף ברדיצ'בסקי.
בשנת 1899, לאחר עזיבת הרב משה נחום ירושלמסקי את הרבנות בעיר קמיאנקה, התמנה הרב טבצ'ניק תחתיו כרב העיר. לאחר כמה שנים, עבר להתגורר באודסה.
בשנת 1920 עלה לארץ ישראל והתיישב תחילה בירושלים. לאחר מכן, עבר להתגורר בתל אביב. במשך שנתיים כיהן כראש ישיבת אור זורח ביפו ובהמשך ניהל את מלון "אשל החדש" ששכן ברחוב אלנבי פינת רחוב הירקון בתל אביב.
נפטר בשנת 1951, בגיל 79, ונקבר בבית הקברות נחלת יצחק.
משפחתו

בנו הוא האדריכל יהושע צבי (גרישה) טבצ'ניק, שבשנת 1921 תכנן את שכונת נורדיה בתל אביב. בשנת 1924, לאחר שהפסיד ליהודה מגידוביץ במכרז על משרת אדריכל עיריית תל אביב, ירד לארצות הברית.
בתו נעמי נישאה לאלכסנדר פלאי, מנהל הוצאת מסדה.
הערות שוליים

↑  הקבר של קלמן טבצ'ניק בנחלת יצחק, באתר BillionGraves
ערך זה הוא קצרמרבנושא רבנים ובנושא תל אביב-יפו. אתם מוזמנים לתרום לוויקיפדיה ו.
לגנוסוכוס

| לגנוסוכוס |
| --- | --- |

תקופה
קרטיקון עליון 95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: סטומטוסוכיים
סוג:: לגנוסוכוס
מינים
 Laganosuchus thaumastos  Laganosuchus maghrebensis
שם מדעי
 Laganosuchus ‏לארסון וסרנו, 2009

לגנוסוכוס (שם מדעי: Laganosuchus; משמעות השם: "laganon" - פנקייק, "souchos" - תנין, כלומר: "תנין הפנקייק") הוא סוג נכחד של דמוי-תנין, אשר חי לפני 95 מיליון שנה בקרטיקון העליון. המאובנים שלו התגלו בידי החוקרים פול סרנו והנס לארסון במשלחת מ-2009 שמצאה מינים שונים של דמויי-תנינאים כמו הקפרוסוכוס והאנטוסוכוס. בסוג זה נמצאו שני מינים. הראשון נמצא בתצורות אקאר (Echkar Formation) שבניז'ר והשתייך למין L. thaumastos. מין נוסף, L. maghrebensis נמצא בדרום-מזרח מרוקו.
מאפיינים

ללגוסוכוס גולגולת ולסת שטוחות שדמו במראם לפנקייק עגול. אורך הגולגולת הגיע למטר אחד ואורך הגוף עד ל-6 מטרים. תנין זה עוצב למארב תת-מיימי בצורה שנתנה לו להמתין בשכיבה על הקרקעית וללכדו כל יצור קטן כמו דגים, חסילונים ויצורי מים נוספים ששחו בקרבת מקום ולא חשדו שהלסת שייכת לתנין. אז התנין סגר את הלסת במהירות ולכד עם שיניו את היצור הקטן.
הוא חי במקווי מים רדודים שהיו נפוצים אז איפה שהיום מדבר סהרה. ייתכן שהפצת המדבר העצום גרמה להכחדתו והכחדת הדגים שחיו סביבו.
ראו גם

אגיסוכוס - תנין בעל לסת שטוחה דומה
לאון גייה

| --- | --- |

 לידה:  11 ביולי 1873 סן-נאזר, הלואר האטלנטי, צרפת 
 פטירה:  1946  (בגיל 72 בערך) פריז, צרפת 
 ענף מדעי:  תעשייה, פלדה מסוגסגת, מטלורגיה ברזלית, מטלורגיה, austenitic steels 
 מקום מגורים:  צרפת
 מקום לימודים:  אקול סנטרל פריז 
 פרסים והוקרה:  מסדר פרנציסקה (1942)  קצין גבוה בלגיון הכבוד 
 צאצאים:  Léon Guillet 
 תרומות עיקריות
 מומחה למטלורוגיה, חקר המתכות, שמחקריו בתחילת המאה העשרים הובילו לייצור שניים מהסוגים החשובים של פלדת אל-חלד, פלדה מרטנסיטית ופלדה אוסטנטית.
 
לאון גִיֶיה (בצרפתית: Léon Guillet‏; 11 ביולי 1863 – 9 במאי 1946) היה מטלורג צרפתי, אשר, לאחר גילוי דגימה מקרית של סגסוגת ברזל, פחמן וניקל במפעל בו עבד, כתב מספר מחקרים מקיפים בנושא פלדות, הדנים באופן ייצורן ותכונותיהן המולקולריות. ב-1904, פרסם מחקר בנושא פלדות מרטנסטנטיות וב-1906 בנושא שימוש במתכת הניקל כדי לייצר פלדות בעלות מבנה מולקולרי אוסטנטי. מחקרים אלו הובילו להפקתם השכיחה של שני סוגי פלדות אל-החלד הנפוצות הללו מספר שנים לאחר-מכן ועד ימינו. לעיתים נודע בתור "אבי פלדות אל-החלד".
לו הדסון

| --- | --- |

 לידה:  11 ביולי 1944 גרינסבורו שבקרוליינה הצפונית, ארצות הברית
 פטירה:  11 באפריל 2014 (בגיל 69) אטלנטה, ארצות הברית 
 עמדה:  קלע, סמול פורוורד
 גובה:  1.96 מטר
 מכללה:  אוניברסיטת מינסוטה
 דראפט:  בחירה רביעית, 1966 סנט לואיס הוקס
 היכל התהילה:  נכנס כחבר ב-2022
 קבוצות כשחקן
 1966 – 1977 1977 – 1979:  סנט לואיס/אטלנטה הוקס לוס אנג'לס לייקרס
 הישגים כשחקן
 6 בחירות למשחק האולסטאר (1969 – 1974) חמישיית העונה השנייה (1970) חמישיית הרוקיז הראשונה (1967)
 
לואיס קלייד "לו" הדסון (באנגלית: Louis Clyde "Lou" Hudson; ‏11 ביולי 1944 – 11 באפריל 2014) היה כדורסלן אמריקאי ששיחק בליגת ה-NBA בין השנים 1966–1979, בעמדות הקלע והסמול פורוורד. לאורך הקריירה השתתף שש פעמים במשחק האולסטאר ורשם ממוצעים כוללים של 20.2 נקודות, 4.4 ריבאונדים, ו-2.7 אסיסטים למשחק.
ביוגרפיה

הדסון נולד וגדל בעיר גרינסבורו שבקרוליינה הצפונית, ובין השנים 1963–1966 למד באוניברסיטת מינסוטה. ב-3 עונותיו בקבוצת הכדורסל של האוניברסיטה רשם ממוצעים של 20.4 נקודות ו-8.9 ריבאונדים למשחק, ובסיום לימודיו בשנת 1966 היה לשחקן הראשון שמספר גופייתו מוצא לגמלאות על ידי הקבוצה.
הדסון נבחר בבחירה הרביעית של דראפט ה-NBA לשנת 1966, על ידי קבוצת סנט לואיס הוקס. כמו כן נבחר הדסון בדראפט ה-NFL‏ 1966 על ידי קבוצת דאלאס קאובויס, אך הוא בחר להמשיך בקריירת הכדורסל ולשחק עבור ההוקס. כבר בעונת הרוקי שלו הוביל את קלעי הקבוצה, בה שיחקו בין היתר שחקני האולסטאר לני וילקינס וריצ'י גארין, עם 18.4 נקודות בממוצע למשחק. בסיום אותה עונה הפסידו ההוקס לסן פרנסיסקו ווריורס בגמר המערב, בתוצאה 4–2, והדסון נבחר לחמישיית הרוקיז של העונה.
בעונת 1968/1969 השתתף הדסון לראשונה במשחק האולסטאר, לאחר שקלע 21.9 נקודות בממוצע למשחק, וב-5 העונות הבאות הגיע לשיאו כשקלע במהלכן ממוצע כולל של 25.9 נקודות למשחק. ב-7 עונותיו הראשונות באטלנטה העפילה הקבוצה לשלב הפלייאוף, וב-3 מתוכן אף הגיעה לגמר האזור המערבי (1967, 1969 ו-1970). בעונות 1971 עד 1974 חברו אל הדסון הקלע פיט מרוויץ' והסנטר וולט בלאמי, אך הקבוצה לא צלחה את סיבוב הפלייאוף הראשון לכל אורך תקופה זו. ב-4 העונות בהן שיתפו פעולה באטלנטה, קלעו הדסון ומרוויץ' 50.3 נקודות משותפות בממוצע למשחק, מספר הנקודות הרב ביותר ב-NBA לצמד שחקנים מאותה קבוצה בשנים אלו.
בסיום עונת 1976/1977, לאחר 4 עונות רצופות מחוץ לפלייאוף ה-NBA, נשלח הדסון בטרייד ללוס אנג'לס לייקרס, אותה הובילו כרים עבדול-ג'באר, אדריאן דאנטלי, ג'מאל וילקס ונורם ניקסון. בשתי עונותיו בקבוצה קלע הדסון 11.8 נקודות בממוצע למשחק, ובסיום עונת 1978/1979 הודיע על פרישה ממשחק, בגיל 34.
בשנת 1977 העלו ההוקס את גופייתו של הדסון, עם המספר 23, לתקרת אולמם הביתי, כהוקרה על תרומתו למועדון.
ב-11 באפריל 2014 מת הדסון כתוצאה משבץ מוחי, בגיל 69.
ב-2022 נבחר לחבר בהיכל התהילה של הכדורסל.
הערות שוליים

↑  סטטיסטיקות הקריירה של הדסון ב-NBA, באתר basketball-reference.com
↑  סטטיסטיקות המכללות של הדסון, באתר sports-reference.com
↑  רשימת הנבחרים בדראפט ה-NBA‏ 1966, באתר basketball-reference.com
↑  הקלעים המובילים ב-NBA בין עונות 1971–1974, באתר basketball-reference.com
↑  הידיעה על מותו של הדסון, באתר הניו יורק טיימס, 12 באפריל 2014
↑  Lou Hudson Retired Number, באתר הרשמי של אטלנטה הוקס
| --- | --- |
בקרת זהויות :  LCCN: n79147780  VIAF: 65293718   WorldCat (עם VIAF): 65293718
תקי א-דין א-נבהאני

| --- | --- |

 לידה:  1909 איג'זים, האימפריה העות'מאנית האימפריה העות'מאנית 
 פטירה:  1977 (בגיל 68 בערך) ביירות, לבנון 
 מקום קבורה:  ביירות 
 השכלה:  אל-אזהר 
 השקפה דתית:  אסלאם 
 
מוחמד תקי א-דין בן אבראהים בן מוסטפא בן אסמאעיל בן יוסף א-נבהאני (בערבית: تقي الدين النبهاني) (1914 - 11 בדצמבר 1977) היה חוקר מוסלמי מירושלים שייסד את הארגון חזב א-תחריר, שמטרתו המוצהרת היא הקמתה מחדש של הח'ליפות האסלאמית.